
ประชาสัมพันธ์
องค์การบริหารส่วนตำบลคลองกระบือ  อำเภอปากพนัง  จังหวัดนครศรีธรรมราช
เรื่อง    การรับลงทะเบียนผู้มีสิทธิรับเงินเบี้ยยังชีพผู้สูงอายุ ประจำปีงบประมาณ  พ.ศ.2559
ตามที่กระทรวงมหาดไทยได้ให้องค์กรปกครองส่วนท้องถิ่นจัดให้มีการ  ลงทะเบียนเบี้ยยังชีพผู้สูงอายุรายใหม่ ที่ยังไม่เคยลงทะเบียนมาก่อน ซึ่งเป็นผู้ที่จะมีอายุครบหกสิบปีบริบูรณ์ขึ้นไปในปีงบประมาณ พ.ศ.2559 ที่มีคุณสมบัติครบถ้วน ตามข้อ 6 แห่งระเบียบกระทรวงมหาดไทยฯพ.ศ.2552 และผู้สูงอายุที่ย้ายภูมิลำเนาเข้ามาใหม่ในพื้นที่องค์กรปกครองส่วนท้องถิ่น แต่ยังไม่ได้ดำเนินการลงทะเบียนตามข้อ 8 แห่งระเบียบกระทรวงมหาดไทยฯพ.ศ.2552 ให้เสร็จสิ้นภายในเดือนพฤศจิกายน 2557 เพื่อเป็นข้อมูลในการเตรียมของบประมาณในการดำเนินงานเรื่องเบี้ยยังชีพผู้สูงอายุประจำปีงบประมาณ พ.ศ.2559
คุณสมบัติ
(1)  มีสัญชาติไทย

(2)  มีภูมิลำเนาอยู่ในเขตองค์การบริหารส่วนตำบลคลองกระบือตามทะเบียนบ้าน

(3)  เป็นผู้ที่เกิดก่อนวันที่ 1 ตุลาคม พ.ศ.2498 (ในกรณีที่ในทะเบียนราษฎรไม่ปรากฏวันที่/เดือนเกิด ให้ถือว่าบุคคลนั้นเกิดในวันที่ 1 มกราคมของปีนั้น)

(4)  ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือองค์กรปกครองส่วนท้องถิ่นได้แก่  ผู้รับเงินบำนาญ เบี้ยหวัด บำนาญพิเศษ หรือเงินอื่นใดในลักษณะเดียวกัน ผู้สูงอายุที่อยู่ในสถานสงเคราะห์ของรัฐ หรือองค์กรปกครองส่วนท้องถิ่น ผู้ได้รับเงินเดือน  ค่าตอบแทน  รายได้ประจำหรือผลประโยชน์ตอบแทนอย่างอื่นที่รัฐหรือองค์กรปกครองส่วนท้องถิ่นจัดให้เป็นประจำยกเว้นผู้พิการและผู้ป่วยเอดส์ตามระเบียบกระทรวงมหาดไทยว่าด้วยการจ่ายเงินสงเคราะห์เพื่อการยังชีพขององค์กรปกครองส่วนท้องถิ่น พ.ศ.2548

โดยยื่นคำขอขึ้นทะเบียน 
- ระหว่างวันที่  1-30 พฤศจิกายน 2557
- เวลา 8.30 น.- 16.30 น. ที่องค์การบริหารส่วนตำบลคลองกระบือ 
หลักฐานการขอลงทะเบียนด้วยตนเอง


1. สำเนาบัตรประจำตัวประชาชน (จำนวน  1  ฉบับ) 

2. ทะเบียนบ้าน (ที่เป็นปัจจุบัน) พร้อมสำเนา  (จำนวน 1  ฉบับ)
3. สมุดบัญชีเงินฝากธนาคารเพื่อการเกษตรและสหกรณ์การเกษตร (ธ.ก.ส.) พร้อมสำเนา (สำหรับกรณีผู้ขอรับเงินเบี้ยยังชีพผู้สูงอายุประสงค์ขอรับเงินเบี้ยยังชีพผู้สูงอายุผ่านธนาคาร)
กรณีมอบอำนาจให้ผู้อื่นดำเนินการแทน
1. สำเนาบัตรประจำตัวประชาชนผู้สูงอายุ (จำนวน  1  ฉบับ) 

2. สำเนาทะเบียนบ้านผู้สูงอายุ (จำนวน  1  ฉบับ) 

3. หนังสือมอบอำนาจ ( ใช้แบบฟอร์มของ อบต.) 

4. สำเนาบัตรประจำตัวประชาชนผู้รับมอบ (จำนวน  1  ฉบับ) 

5. สมุดบัญชีเงินฝากธนาคารเพื่อการเกษตรและสหกรณ์การเกษตร (ธ.ก.ส.) พร้อมสำเนา (สำหรับกรณีผู้ขอรับเงินเบี้ยยังชีพผู้สูงอายุประสงค์ขอรับเงินเบี้ยยังชีพผู้สูงอายุผ่านธนาคาร)
